Juodupė (Vyžuona)
Juodupė – upė šiaurės rytų Lietuvoje, Rokiškio rajone; Vyžuonos dešinysis intakas (Nemunėlio baseinas). Prasideda Latvijos pasienyje, Baršių apylinkėse. Teka daugiausia į pietvakarius pro Vištagerklio mišką ir Paduobio durpyną. Įteka į Vyžuoną 23,1 km nuo jos žiočių, tuoj į vakarus nuo Juodupės miestelio. Intakai – Prūdupė, Paskaistis (kairieji). Visa vaga ištiesinta.